Barabara nchini Tanzania ni mtandao wa barabara wenye urefu wa kilomita 91,532, ambazo kati yake kilomita 12,197 zimeainishwa kama barabara kuu (trunk roads) na kilomita 21,298 kama barabara za kimkoa (regional roads) na aina hizo za barabara husimamiwa na mamlaka ya TANROADS iliyopo chini ya Wizara ya Ujenzi, Uchukuzi na Mawasiliano. Barabara za kiwilaya (district roads), za vijiini (feeder roads) na za mjini (urban roads) hutunzwa na halmashauri za kila eneo, urefu wa barabara hizo ni jumla ya km 58,037. Barabara kuu za kitaifa zilikuwa na namba inayotanguliwa na herufi "A", barabara za kimkoa huwa na herufi "B". Barabara za hadhi za chini zingekuwa na herufi "C" lakini hizi hazionekani. Kwa barabara kuu mfumo mpya umeanzishwa unaotumia namba za "T" lakini hauonekani kwenye ramani na hata alama za barabarani zenyewe bado huonyesha namba za "A". Katika mpangilio mpya usionekana bado mahali pengi barabara kuu zilipewa namba zinazoanza kwa herufi "T". Zimepangwa kwa kusudi la kuunganisha miji muhimu kati yao au na mipaka, mabandari na barabara kuu nyingine.